**Obec Veľký Lapáš**

**Všeobecné záväzné nariadenie obce**

**Veľký Lapáš**

číslo 1/2020/02

**o ochrane ovzdušia a o poplatkoch za znečisťovanie ovzdušia**

**na území obce Veľký Lapáš**

Vyvesený návrh VZN na úradnej tabuli, dňa:

Návrh zvesený z úradnej tabule obce, dňa:

Vyhodnotenie pripomienok k návrhu VZN:

**VZN schválené OZ vo Veľkom Lapáši dňa:**

VZN vyvesené na úradnej tabuli dňa:

**VZN nadobúda účinnosť dňom:**

Obecné zastupiteľstvo vo Veľkom Lapáši na základe prenesenej pôsobnosti podľa § 6 a § 11 ods.4 písm. g) zákona č.369/1990 Zb. o obecnom zriadení v znení neskorších zmien a doplnkov a v súlade s § 6 ods. 5 zákona č. 401/1998 Z. z. o poplatkoch za znečisťovanie ovzdušia v znení neskorších zmien a doplnkov

**vydáva**

**Všeobecne záväzné nariadenie č. 1/2020/02**

**o ochrane ovzdušia a o poplatkoch za znečisťovanie ovzdušia**

**na území obce Veľký Lapáš**

**§ 1**

**Všeobecné ustanovenia**

* 1. Všeobecne záväzné nariadenie upravuje  pôsobnosť obce v zmysle zákona č. 401/1998 Z. z. vo veci rozhodovania o poplatku za znečisťovanie ovzdušia prevádzkovateľa malého zdroja znečisťovania ovzdušia.
  2. Vo všetkých veciach, ktoré upravuje toto nariadenie  rozhoduje starosta obce.

**§ 2**

**Základné pojmy**

1. Malými zdrojmi znečisťovania ovzdušia, sú : technologické celky obsahujúce stacionárne zariadenia na spaľovanie palív s tepelným výkonom do 300 kW, ostatné technologické celky nepatriace do kategórie veľkých zdrojov  znečisťovania ovzdušia, a stredných zdrojov znečisťovania ovzdušia, plochy na ktorých sa vykonávajú práce, ktoré môžu spôsobovať znečisťovanie ovzdušia, skládky palív, surovín, produktov a odpadov ak nie sú súčasťou veľkých  alebo stredných zdrojov znečisťovania ovzdušia a iné stavby, zariadenia a činnosti výrazne znečisťujúce ovzdušie.
2. Prevádzkovateľom sa rozumie právnická osoba, alebo fyzická osoba, ktorá má právo alebo možnosť prevádzkovať takýto zdroj.

**§ 3**

**Poplatková povinnosť**

1. Oznamovacia a poplatková povinnosť sa nevzťahuje na prevádzkovateľov tých malých zdrojov, ktoré sú umiestnené v bytoch, obytných domoch, rodinných domoch a v stavbách na individuálnu rekreáciu, pokiaľ sa tieto zdroje nevyužívajú na podnikanie, školstvo, zdravotníctvo.
2. Poplatok sa nevyrubuje ak :
   1. prevádzkovateľom malého zdroja znečisťovania ovzdušia je obec
   2. malý zdroj znečisťovania ovzdušia prevádzkuje školstvo, zdravotníctvo, sociálne a charitatívne organizácie, ktoré o to požiadajú a ktorým to bude obcou schválené.
3. Poplatok prevádzkovateľa sa pre každý zdroj určuje:
   1. na kalendárny rok paušálnou sumou v zmysle prílohy č.1 tohto VZN
   2. na základe údajov oznámených každoročne do 15.februára za každý malý zdroj znečisťovania ovzdušia,
   3. ročný poplatok prevádzkovateľa pozostáva zo súčtu poplatkov za všetky ním prevádzkované zdroje v obci.
   4. Výšku poplatku každoročne aktualizuje a schvaľuje obecné zastupiteľstvo. V prípade, že nebude výška poplatku na nasledujúci rok schválená do konca kalendárneho roka, ostáva v platnosti výška poplatku z predchádzajúceho roka.
4. Poplatky sú príjmom rozpočtu obce.

**§ 4**

**Oznamovacia povinnosť**

Základnými náležitosťami oznámenia prevádzkovateľa malého zdroja znečisťovania ovzdušia sú:

1. údaje potrebné o prevádzkovateľovi – názov a sídlo prevádzkovateľa, IČO, názov a sídlo prevádzky,
2. údaje potrebné pre charakteristiku zdroja znečisťovania – umiestnenie zdroja, tepelný výkon zdroja, pri technológii umiestnenie zdroja, druh výroby, činnosti
3. údaje o palive a surovinách – celková spotreba, druh a kvalitatívne ukazovatele, počet prevádzkových hodín, druh a účinnosť odlučovacieho zariadenia
4. údaje o identifikácii zodpovednej osoby prevádzkovateľa – meno, adresa, kontakt

**§ 5**

**Výška poplatku**

1. O poplatku za znečisťovanie ovzdušia **vydá obec rozhodnutie.** V rozhodnutí obce sa určí ročný poplatok, výšku a termíny splátok a ďalšie podmienky týkajúce sa poplatkovej povinnosti prevádzkovateľa.
2. Výška poplatku sa určí v zmysle prílohy č. 1 tohto VZN.

**§ 6**

**Sankcie**

Za nesplnenie oznamovacej povinnosti a  povinností určených v rozhodnutí vydanom obcou uloží obec prevádzkovateľovi malého zdroja znečisťovania ovzdušia pokutu do 663,87-€.

**§ 7**

**Kontrolná činnosť**

Kontrolu plnenia tohto VZN vykonávajú:

1. Odborní pracovníci obecného úradu Veľký Lapáš
2. Kontrolór obce

**§ 8**

**Záverečné ustanovenia**

Obecné zastupiteľstvo vo Veľkom Lapáši sa uznieslo na vydaní tohto VZN dňa ................ uznesením č. ...................... a toto VZN nadobúda účinnosť 15. dňom od jeho vyvesenia na úradnej tabuli Obecného úradu vo Veľkom Lapáši, t.j. ..........................

Ing. Katarína Babalová

starostka obce

Príloha č. 1

k VZN **o ochrane ovzdušia a o poplatkoch za znečisťovanie ovzdušia na území obce Veľký Lapáš**

***Výška poplatku pre prevádzkovateľa malého zdroja sa stanovuje nasledovne:***

1. **Pre stacionárne spaľovacie zariadenia podľa tabuľky**

**Príkon zdroja množstvo paliva Druh paliva Ročný poplatok**

Do 75 kW do 10t (uhlie, drevo) 15,-€

Od 75 kW – do 200 kW od 10t do 25t (uhlie, drevo) 50,-€

Od 75 kW – do 300 kW nad 25t (uhlie, drevo) 100,-€

Do 100 kW do 10 000m3 (zemný plyn) 15,-€

Od 100 kW do 200 kW od 10 000m3-do 25 000m3 (zemný plyn) 30,-€

Od 100 kW do 300 kW nad 25 000m3 (zemný plyn) 80,-€

1. **Pre ostatné technologické celky nepatriace do kategórie veľkých zdrojov znečisťovania ovzdušia**

**(nad 50 MW) a stredných zdrojov znečisťovania ovzdušia (0,3 MW – 50 MW)............... 15,-€**

1. **Pre skládky palív, surovín, produktov, odpadov, pre plochy, na ktorých sa vykonávajú práce, ktoré môžu spôsobovať znečisťovanie ovzdušia, pre iné stavby, zariadenia a činnosti výrazne znečisťujúce ovzdušie ......... 70,-€**